English: Thank you very much. I can just reassure David Rowlands that there is no ambivalence in using the term 'accept in principle'; it's simply the fact that this is a 10-year vision and the detail of some of this may need to flex as the practicalities are explored as we go along, and not least there are statutory processes to go through, which the Welsh Government has a role in, and the lawyers need me to be careful in what I say. But I can assure you that our support is strong and significant for the vision set out, and we are committed to working through the detail, to put it into practice and to add to it as much as we can. And certainly, as I say, 'Llwybr Newydd: a new Wales transport strategy' has taken this vision and scaled it for the whole of Wales, so we certainly hope - . And certainly the question he raises about the affordability of bus use, that is a key question for achieving modal shift, for persuading people to leave their cars behind for everyday journeys and to use sustainable forms of transport, because, clearly, affordability is one of those measures. So, if we're not going to make a public transport system attractive - and there are many ways that you make it attractive, and that's certainly one of them - then the vision of this will not be achieved, that's for sure. In terms of bus measures, I agree with him; I've already said that I see one of the first measures we take to be around bus prioritisation. Transport for Wales has been doing a series of modelling work, looking at where, for example, bus passengers lose the most time in the morning. I've had an interesting presentation from their modellers that shows quite clearly that there are three different bottlenecks for the buses in Newport in the morning, where bus passengers are sitting waiting because they're stuck in traffic, and I think an early priority would be to look at each of those three and to see how we can create some priority measures to allow buses to move freely, to encourage people to jump on the bus instead of jumping in a car. So, that is a systematic piece of work that we are beginning with the delivery of it within TfW, and work has already started on that, but as I say, that does need the council working with us, being willing to make local decisions to make these changes possible in practice. I certainly think that, as ever, setting out the vision for these things is the easy bit; delivering it at pace, funding it, taking people with you is the hard bit. And I'm not underestimating the challenge ahead of us in taking this through, not least given the challenges that I've already outlined that we've had in the area, but it's absolutely doable and the prize is there for all to see. Given the challenges we all face in tackling climate change and in regenerating the local economy in the face of this recession, then this is a priority where there's an imperative for us all to get a move on.
Welsh: Diolch yn fawr iawn. Gallaf roi tawelwch meddwl i David Rowlands nad oes unrhyw amwysedd wrth ddefnyddio'r term 'derbyn mewn egwyddor'; y ffaith amdani yn syml yw mai gweledigaeth 10 mlynedd yw hon ac efallai y bydd angen ystwytho'r manylion i ryw raddau wrth i'r agweddau ymarferol gael eu harchwilio wrth fynd ymlaen, ac nid lleiaf gan fod yna brosesau statudol i fynd drwyddynt, y mae gan Lywodraeth Cymru swyddogaeth ynddynt, ac mae'r cyfreithwyr yn gofyn imi fod yn ofalus yn yr hyn a ddywedaf. Ond fe allaf i eich sicrhau chi bod ein cefnogaeth ni'n gadarn ac yn sylweddol i'r weledigaeth a nodir, ac rydym wedi ymrwymo i weithio drwy'r manylion, i'w rhoi nhw ar waith ac ychwanegu cymaint ag y gallwn ni ati. Ac yn sicr, fel y dywedais i, mae 'Llwybr Newydd: strategaeth drafnidiaeth newydd i Gymru' wedi cymryd y weledigaeth hon a'i chwyddo hi ar gyfer Cymru gyfan, felly rydym ni'n sicr yn gobeithio - . A'r cwestiwn y mae ef yn ei godi am fforddiadwyedd defnyddio bysiau, mae hwnnw'n sicr yn gwestiwn allweddol ar gyfer cyflawni newid moddol, i berswadio pobl i adael eu ceir gartref a defnyddio mathau cynaliadwy o drafnidiaeth ar gyfer eu teithiau dyddiol, oherwydd, yn amlwg, fforddiadwyedd yw un o'r mesurau hynny. Felly, os na wnawn ni sicrhau bod system drafnidiaeth gyhoeddus yn ddeniadol - ac mae yna lawer ffordd o'i gwneud yn ddeniadol, a dyna un ohonyn nhw'n sicr - yna ni chaiff y weledigaeth hon ei chyflawni, mae hynny'n sicr. O ran mesurau bysiau, rwy'n cytuno ag ef; rwyf eisoes wedi dweud fy mod i'n rhagweld y bydd un o'r mesurau cyntaf a gymerwn ni'n ymwneud â rhoi blaenoriaeth i fysiau. Mae Trafnidiaeth Cymru wedi bod yn gwneud gwaith modelu, gan ystyried, er enghraifft, yr achosion pennaf pam mae teithwyr ar fysiau yn colli amser yn y boreau. Rwyf wedi cael cyflwyniad diddorol gan y rhai fu wrthi'n gweithio ar y modelu sy'n dangos yn gwbl eglur fod yna dair tagfa wahanol ar gyfer bysiau yng Nghasnewydd yn y boreau, lle mae teithwyr bysiau'n eistedd yn aros yno am eu bod yn cael eu dal mewn traffig, ac rwy'n credu y byddai edrych ar bob un o'r tair tagfa yn flaenoriaeth yn ogystal â gweld sut y gallwn ni greu rhai mesurau ar gyfer rhoi'r flaenoriaeth ar y ffordd i ganiatáu i fysiau symud yn rhydd, i annog pobl i neidio ar y bws yn lle neidio i gar. Felly, mae hwnnw'n ddarn systematig o waith yr ydym ni'n dechrau ei gyflawni o fewn Trafnidiaeth Cymru, ac mae gwaith wedi dechrau ar hynny eisoes, ond fel y dywedais i, mae angen i'r Cyngor weithio gyda ni, gan fod yn barod i wneud penderfyniadau lleol i wneud y newidiadau hyn yn rhai sy'n bosibl yn ymarferol. Rwy'n sicr yn credu, fel bob amser, mai peth digon hawdd yw nodi'r weledigaeth ar gyfer y pethau hyn; ond y gamp yw ei darparu'n gyflym, ei hariannu, a mynd â phobl ar y daith gyda chi. Ac nid wyf yn bychanu'r her sydd o'n blaenau ni wrth fwrw ymlaen â hyn, yn enwedig o ystyried yr heriau yn yr ardal a amlinellais i eisoes, ond mae'n gwbl bosibl ac mae'r wobr yno i bawb ei gweld. O ystyried yr heriau yr ydym ni i gyd yn eu hwynebu wrth fynd i'r afael â newid hinsawdd ac wrth adfywio'r economi leol yn wyneb y dirwasgiad hwn, yna mae hon yn flaenoriaeth sy'n hanfodol i bob un ohonom ei symud ymlaen.